Ο ρόλος της αστυνομίας στο Τμήμα Επειγόντων Περιστατικών σε ανθρωποκτονίες και βιασμούς
Creators: name: Τότη, Καλλιόπη Αθανασίου
Publisher: name: Aristotle University of Thessaloniki
Year: 2023
Subjects: Αστυνομία
Ανθρωποκτονία
Βιασμός
Police
Homicide
Rape

description: Σε ένα κράτος δικαίου η αστυνομία είναι μία από τις βασικές συνιστώσες λειτουργίας του. Βασική αποστολή της είναι η προάσπιση των ανθρωπίνων δικαιωμάτων και ένεκα αυτού ο ρόλος της καθίσταται πολυδιάστατος και καθοριστικός. Κατά τη διεξαγωγή του προανακριτικού έργου, ο αστυνομικός ενεργεί σύμφωνα με τις ισχύουσες διατάξεις του Κώδικα Ποινικής Δικονομίας και συγκεκριμένα του άρθρου 245 Κ.Π.Δ. Σύμφωνα με τα οριζόμενα του προαναφερθέντος άρθρου «…οι κατά το άρθρο 31 ανακριτικοί υπάλληλοι είναι υποχρεωμένοι να επιχειρούν όλες τις ανακριτικές πράξεις που είναι αναγκαίες για να βεβαιωθεί η πράξη και να αποκαλυφθεί ο δράστης…». Από τις πρώτες βασικές ενέργειες είναι η διασφάλιση και η απομόνωση του χώρου όπου βρέθηκε το θύμα, ο οποίος όμως δεν νοείται ότι είναι και ο τόπος τέλεσης της εγκληματικής ενέργειας. Επιπλέον, ο αστυνομικός έχει καθήκον να προστατεύσει όχι μόνο τα θύματα, αλλά και τους μάρτυρες ενεργειών ή παραλείψεων εις βάρος των θυμάτων. Εκτός από το προανακριτικό έργο, η αστυνομία πρέπει να λαμβάνει υπόψη και την ψυχική υγεία των θυμάτων και ιδιαίτερα των θυμάτων σεξουαλικής κακοποίησης και εκμετάλλευσης, έτσι ώστε να μην υφίστανται τη λεγόμενη «δευτερογενή θυματοποίηση». Ο χειρισμός των υποθέσεων απαιτεί τον απαραίτητο σεβασμό και δεοντολογία για να μην τραυματίζεται ακόμη περισσότερο το θύμα. Η συνεργασία των αστυνομικών και εισαγγελικών αρχών είναι ουσιώδης, άμεση και σε κάθε στάδιο της προδικασίας. Ειδικότερα, στα εγκλήματα ανθρωποκτονίας και βιασμού τόσο οι αστυνομικές αρχές όσο και η ιατροδικαστική επιστήμη και το ιατρικό και νοσηλευτικό προσωπικό των Τ.Ε.Π. όπου μεταφέρονται τα θύματα συνεργάζονται προκειμένου να επιτευχθεί πλήρη και ορθή απονομή δικαιοσύνης. Η συνεργασία μεταξύ του προσωπικού του ΤΕΠ και της αστυνομίας είναι απαραίτητη για να διασφαλιστεί ότι ο ασθενής θα λάβει την καλύτερη δυνατή φροντίδα και ότι ο δράστης θα προσαχθεί στη δικαιοσύνη
description: Police is one of the basic components of a country governed by the rule of law. Its basic mission is the defence of human rights. Therefore, its role is multidimensional and decisive.When conducting the preliminary investigation, the police officers act in accordance with the applicable provisions of the Criminal Procedure Code, specifically article 245. One of the first police actions is to secure and isolate the area, where the victim was found, which may be not the place where the crime was committed. In addition, the police officers have the duty to protect the victims and the witnesses. In addition, during the pre-investigative work, the police must also take into account the mental health of victims, especially victims of sexual abuse, so that they do not suffer from the so-called secondary victimization.The handling of cases requires respect and ethics in order not to further traumatise the victim. The cooperation of the police and prosecution authorities is essential at every stage of the pre-trial process. In cases of homicide and rape crimes, the police authorities and medical and nursing staff of the E.D., where the victims are transferred, cooperate in order to achieve proper justice. Cooperation between the staff of the E.D. and police is essential to ensure that the victims receive the appropriate care and that the perpetrator is brought to justice